open-index/open-wikipedia-markdown huggingface dataset:
Fanny Talvio

**Fanny Talvio** (11. marraskuuta 1883 Rauma – 9. huhtikuuta 1969 Rauma) oli suomalainen kirjailija.

Talvio kävi kansakoulun ja työskenteli sitten *Rauman puhelin- ja telefoonilaitoksen* palveluksessa puhelujen välittäjänä. Hän oli mukana *Rauman Luterilaisen Evankeliumiyhdistyksen* toiminnassa ja julkaisi 1953 uskonnollissävyisen romaanin *Armon kevät*. 

## Teoksia
* *Armon kevät*.  Suomen luterilainen evankeliumiyhdistys, Helsinki 1953

## Lähteet
* 
* Raumalaisia kirjailijoita : Fanny Talvio
Pōmare IV

**Pōmare IV**, viralliselta nimeltään **‘Aimata Pōmare IV Vahine-o-Punuatera‘itua**, (s. 28. helmikuuta 1813 – 17. syyskuuta 1877) oli Tahitin kuningatar vuosina 1827–1877. Hänet tunnettiin myös nimellä **‘Aimata** (), koska Tahitilla oli tapana, että voittoisalle päällikölle tuotiin hävinneiden vihollisten silmät. Silmät voitiin myös syödä.

## Varhaiset vaiheet
Nuoruudessaan ‘Aimata osoitti merkkejä siitä, ettei ollut halukas harjoittamaan protestanttisuutta, johon tahitilainen eliitti oli hänen isänsä valtakaudella kääntynyt.

## Avioliitto ja lapset
Ensimmäisen avioliittonsa Pōmare IV solmi joulukuusa 1822 Bora Boran ja Taha‘an tulevan kuninkaan Tapoa II:n kanssa. Pari erosi vuonna 1832, ja Pōmaren mukaan eron syynä oli miehen hedelmättömyys.

Pōmare IV meni uusiin naimisiin 5. joulukuuta 1832 serkkunsa Ari‘ifa‘aiten kanssa. Tästä liitosta syntyi kahdeksan lasta:

* nimettömäksi jäänyt poika (1833)
* Henri Pōmare (1835)
* Ari‘iaue Pōmare (1838–1856)
* Pōmare V (1839–1891), Tahitin kuningas
* Teri‘imaevarua II (1841–1873), Bora Boran kuningatar
* Tamatoa V (1842–1881), Ra‘iātean ja Taha‘an kuningas
* Victoria Pōmare (1844–1845)
* Teriʻitapunui Pōmare (1846–1888)
* Teri‘itua Tuavira Pōmare (1847–1875)
* Tevahitua Pōmare (1850)

## Tahitin kuningattarena
Nuoremman veljensä kuoltua Pōmare julistettiin kuningattareksi 11. tammikuuta 1827.

Pōmare suosi paikallista kulttuuria, eteenkin tassia ja musiikkia, mikä oli länsimaalaisten lähetyssaarnaajien silmissä siveetöntä. Yhdessä vaiheessa nämä jopa väittivät Pōmaren saaneen kupan tällaiseen seksuaalissävytteiseen kulttuuriin osallistumisesta.

Hänen kaudellaan mm. Bora Bora liitettiin osaksi Tahitin kuningaskuntaa. Charles Darwin vieraili Tahitilla Pōmare IV:n vieraana.

Pōmare IV vastusti ranskalaisia, jotka pyrkivät ottamaan vallan Tahitilla. Vihamielisyydet ranskalaisten kanssa saivat alkunsa vuonna 1863, kun Pōmare karkotti kolme ranskalaista, joista kaksi oli katolilaisia pappeja. Tahitin hallitus pyrki myös lähestymään Yhdistynyttä kuningaskuntaa, joka saattaisi tarjota turvaa ranskalaisilta. Tahitin-Ranskan sodan jälkeen hän joutui hallitsemaan ranskalaisten siirtomaaisäntien alaisuudessa. Tahiti, ja ympäröivät polynesialaiset kuningaskunnat, säilyttivät kuitenkin nimellisesti itsenäisyytensä, koska Ranska ei voinut Britannian painostuksen alla liittää niitä itseensä.

Yksi keino, minkä kautta Pōmare IV yritti taistella ranskalaisia vastaan, oli lapsiensa laittaminen johtaviin asemiin Tahitilla ja muilla Suojanpuoleisilla saarilla: tytär Teri‘imaevarua nousi Bora Boran kuningattareksi ja poika Tamatoa Ra‘iātean ja Taha‘an kuninkaaksi.

## Viimeiset vuodet
Pōmare IV kuoli 17. syyskuuta 1877.  Hänet on haudattu Aruen kaupungissa sijaitsevaan mausoleumiin. Uudeksi hallitsijaksi nousi hänen poikansa Pōmare V, joka luopui kruunusta 1880. Tämän seurauksena kuningaskunta lakkasi virallisesti olemasta ja se liitettiin osaksi Ranskaa.

## Lähteet

* 
* 

### Viitteet

## Aiheesta muualla
La Galissonnière -luokka (risteilijä)

**La Galissonnière -luokka** oli Ranskan laivaston 1930-luvulla valmistettu kuuden kevyen risteilijän muodostama alusluokka, jonka alukset palvelivat toisessa maailmansodassa.

Vuoden 1931 laivasto-ohjelma sisälsi kaksi uutta kevyttä risteilijää ja niitä täydentämään tilattiin seuraavana vuonna neljä lisää. Suunnitelma poikkesi täysin vuoden 1922 laivasto-ohjelmaan sisällytetyistä aluksista ja ne muistuttivatkin ulkonäöltään enemmän *Emile Bertiniä*, mutta poiketen siitäkin merkittävästi. Uuden luokan suojaa oli merkittävästi parannettu ja siinä oli palattu ulkoisen panssarivyön käyttöön (105 millimetriä), joka kulki vesitiiviistä seinästä toiseen. Suojan lisäys leikkasi kuitenkin alusten maksiminopeutta ja se olikin vain 31 solmua.

## Alukset
Kaksi ensimmäistä alusta tilattiin 27. lokakuuta Brestistä ja 12. marraskuuta 1931 Lorientista ja kummankin köli laskettiin jo ennen vuoden vaihdetta. Vuoden 1932 laivasto-ohjelmaan kuuluneet neljä alusta tilattiin yksityisiltä telakoilta 11. heinäkuuta 1933.

## Lähteet

*
*

### Viitteet
Iltalehti (1919–1930)

**Iltalehti** (vuonna 1919 aluksi *Uuden Suomen Iltalehti*) oli Helsingissä vuosina 1919–1930 ilmestynyt iltapäivälehti.

*Iltalehden* perustaminen liittyy *[[Uusi Suometar|Uuden Suomettaren]]* ja *[[Uusi Päivä (iltapäivälehti)|Uuden Päivän]]* yhdistymiseen *[[Uusi Suomi|Uudeksi Suomeksi]]* vuonna 1919. Sopimukseen kuului iltapäivälehden julkaiseminen *Uuden Päivän* jatkajana. *Iltalehdellä* oli *Uudesta Suomesta* erillinen toimitus ja sisältö, ja se oli etupäässä tilattuna levinnyt tavallinen uutis- ja artikkelilehti. Sanomalehtien ilmestyminen iltapäivällä oli tavallista vielä 1930-luvulla.

*Iltalehti* ilmestyi kuudesti viikossa, ja sen levikki oli enimmillään 5&nbsp;300 kappaletta. Lehden maanantainumero jaettiin vuoden 1928 loppuun saakka myös tuona päivänä ilmestymättömän *Uuden Suomen* tilaajille. Emolehtensä tavoin *Iltalehti* oli kokoomuksen äänenkannattaja. Sen päätoimittajina työskentelivät Yrjö Koskelainen (1919–1923), Emerik Olsoni (1923–1924), Iisakki Laati (1924–1926), Eino Palola (1926–1927) ja Jaakko Tuomikoski (1927–1930).

Lehti oli koko ilmestymisaikansa tappiollinen, ja 1920-luvun lopulla se uhkasi tehdä koko *Uuden Suomen* kustannusyhtiöstä kannattamattoman. Yhtiö halusi päästä *Iltalehdestä* eroon, ja vuonna 1930 se luovutettiin korvauksetta omaa äänenkannattajaa suunnitelleille lapuanliikkeen kannattajille. Nämä perustivat tilalle *[[Ajan Sana]]n*, jota jaettiin vuoden loppuun saakka myös *Iltalehden* tilaajille.

## Lähteet
* 

### Viitteet

## Aiheesta muualla
* ''Uuden Suomen Iltalehti'' digitoituna Kansalliskirjastossa
* ''Iltalehti'' digitoituna Kansalliskirjastossa
* Iltalehden vaiheita menneinä vuosina, Iltalehti, 2.1.1929, nro 1, s. 6, Kansalliskirjaston digitaaliset aineistot
* Iltalehden vaiheita, Iltalehti, 31.10.1930, nro 251, s. 2, Kansalliskirjaston digitaaliset aineistot
Meadowlands

**Meadowlands** tarkoittaa seuraavia asioita:

* New Jersey Meadowlands, kosteikkoalue New Jerseyssä
* Meadowlands Sports Complex, urheilukeskus East Rutherfordissa New Jerseyssä
** New Meadowlands Stadium, stadion
** Meadowlands Racetrack, ravi- ja laukkarata
* Meadowlands Rail Line, New Jersey Transitin rautatielinja
** Meadowlands, linjan asema
* Meadowlands, kunta Minnesotassa
* Meadowlands, kaupunki Minnesotassa
* *[[Cape Wrath (televisiosarja)|Meadowlands]]*, brittiläinen televisiosarja
* *[[The Meadowlands (albumi)|The Meadowlands]]*, The Wrensin albumi.
Jean-Philippe Roy

**Jean-Philippe Roy** (s. 18. helmikuuta 1979 Rimouski) on kanadalainen alppihiihtäjä. Hän kilpailee lähinnä tekniikkalajeissa, eli pujottelussa ja suurpujottelussa.

Vailin ja Beaver Creekin MM-kilpailuissa 1999 Roy sijoittui suurpujottelussa 30:nneksi. St. Antonin MM-kilpailuissa 2001 hän oli alppiyhdistetyssä kahdeksas. St. Moritzin MM-kilpailuissa 2003 Roy sijoittui suurpujottelussa 29:nneksi. Åren MM-kilpailuissa 2007 hän laski suurpujottelussa seitsemänneksi. Roy on kilpaillut kaksissa talviolympialaisissa. Ainoan tuloksensa hän on saanut Salt Lake Cityssä 2002, jossa hän oli alppiyhdistetyssä kahdeksas.

Roy kilpaili maailmancupissa ensimmäisen kerran Tignesissä lokakuussa 1999. Ensimmäiset maailmancup-pisteensä hän sai vuotta myöhemmin oltuaan Söldenin suurpujottelussa 27:s. Kymmenen parhaan joukossa hän debytoi oltuaan yhdeksäs Kranjska Goran pujottelussa joulukuussa 2001. Parhaimmillaan Roy on sijoittunut maailmancupissa viidenneksi Alta Badian suurpujottelussa joulukuussa 2004.

Roy voitti Nor-Am Cupin suurpujottelucupin kaudella 2000–2001.
 
## Lähteet
Pyhän Mikaelin kultakupolinen luostari

**Pyhän Mikaelin kultakupolinen luostari** () on ortodoksinen luostari Ukrainan pääkaupungissa Kiovassa. Luostari sijaitsee kaupungin halki virtaavan Dneprjoen itärannalla.

Alkuperäisen luostarin rakennutti keskiajalla (1108–1113) Svjatopolk II. Tataari-invaasion aikana (1240) luostari pääosin tuhottiin, ja sen toiminta lakkasi. Luostari avattiin uudelleen 1496. 1500-luvulla luostari kunnostettiin ja sitä laajennettin. Siitä muodostui yksi Ukrainan suosituimmista ja vauraimmista luostareista. 

Luostari tuhottiin Neuvostoliiton aikana 1930-luvulla. Luostari rakennettiin uudelleen Ukrainan itsenäistymisen jälkeen (pääkirkko vuodesta 1997 lähtien) ja avattiin vuonna 1999.

## Lähteet

## Aiheesta muualla
Verena Stuffer

**Verena Stuffer** (s. 23. kesäkuuta 1984) on italialainen alppihiihtäjä, joka kilpailee enimmäkseen vauhtilajeissa, eli syöksylaskussa ja supersuurpujottelussa.

Val d'Isèren MM-kilpailuissa 2009 Stuffer oli syöksylaskussa 23:s ja Garmisch-Partenkirchenissä 2011 27:s. Sotšin olympialaisissa 2014 hän sijoittui supersuurpujottelussa 11:nneksi ja syöksylaskussa 14:nneksi.

Maailmancupissa Stuffer kilpaili ensimmäisen kerran Cortina d'Ampezzossa tammikuussa 2003. Ensimmäiset maailmancup-pisteensä hän sai helmikuussa 2005 oltuaan San Sicarion alppiyhdistetyssä 27:s. Kymmenen parhaan joukossa hän debytoi oltuaan kahdeksas Sankt Moritzin syöksylaskussa helmikuussa 2008. Parhaimmillaan hän on sijoittunut neljänneksi Cortina d'Ampezzon supersuurpujottelussa tammikuussa 2014.
 
## Lähteet

## Aiheesta muualla
Rajanopeus

**Rajanopeus** on suurin nopeus, jolla putoava kappale voi liikkua putoamissuuntaan. Se saavutetaan, kun väliaineen vastus kasvaa yhtä suureksi kuin putoavaan kappaleeseen kohdistuva vetovoima, jolloin kappale ei enää ole kiihtyvässä liikkeessä. Ihmisen kokoisella kappaleella rajanopeus ilmakehän alaosissa on noin 190 km/h ilman vastustaessa (Fd) liikettä, jonka aiheuttaa maan vetovoima (Fg). Esimerkiksi laskuvarjohypyssä rajanopeus saavutetaan, kun matka alas kestää tarpeeksi kauan. Tällöin hyppääjän putoamisnopeus ei enää kasva, vaan pysyy vakiona. 

## Lähteet
*Ilma jarruttaa vapaata pudotusta *Tieteen Kuvalehti*. 1.9.2009.

### Viitteet
Alma Mattila

**Alma Rakel Mattila** (26. marraskuuta 1888 Tyrvää – 26. elokuuta 1973 Isojoki) oli suomalainen opettaja ja kirjailija. Vuonna 1938, samana vuonna kun hänen esikoisromaaninsa *Eliina* ilmestyi, hän asui Merikarvian Honkajärvellä.

## Teoksia
* *Eliina*. Otava 1938
* *Olit sittenkin oikea mies*. Kanerva, Lahti 1945
* *Roudan ja raudan kansaa*. (tuntematon kustantaja) 1943
* *Sinä olet se mies: olympialaisaiheinen romaani*. H.W. Marjamaan kirjapaino 1936

## Lähteet
* 
* Alma Mattila - Finna.fi

### Viitteet
Ernst Sarin

**Karl Ernst Sarin** (15. kesäkuuta 1917 Pori – 15. maaliskuuta 1974 Stuttgart, Saksan liittotasavalta) oli suomalainen kirjailija.

## Teoksia
* *Pohja pettää* : romaani.   Karisto 1953

## Lähteet
*
Pekka Ruotsi

**Pekka Ruotsi** (22. syyskuuta 1902 Salmi – 17. tammikuuta 1975 Oulu) oli suomenkarjalainen opettaja ja kirjailija.

Ruotsin vanhemmat olivat Dimitri (Miitrei) Ivanov Ruotsi ja Anna Nikitina Nejelov. Hän oli naimisissa vuodesta 1932 Helvi Inkeri Ikosen kanssa. Pekka Ruotsi toimi opettajana 1930-luvulla Salmin pitäjän Manssilan kylässä.

Ruotsi kirjoitti useita salmilaisaiheisia pakinoita, ja hän julkaisi myös kirjan *Rajan kahden puolen*.

## Teoksia
* *Rajan kahden puolen*.     Pohjoinen, Oulu 1974
* *Utšiit’el Peša Ruotšin paginoi* ; robotaittši Puavil Mišanpoigu / työsti Pauli Vinni.   Manssilan nuorisoseura Rajakivi, Pielavesi 1992 

## Lähteet
* 
* Leo Mirala:  Salmin historiaa - Sukututkimusta : Sukukaaviot :Ruotsi - Räimälä,  Manssila (Arkistoitu versio sivusta 29.1.2020)
* Leo Mirala:  Salmin historiaa - Sukututkimusta : Pekka Ruotsin karjalankielinen pakina ''Mikulan kuolendu'' (Arkistoitu versio sivusta 4.3.2016)
Aino Kurki-Suonio

**Aino Katri Kurki-Suonio (Krohn) (o.s. Vartia)** (29. lokakuuta 1900 Hämeenlinna – 26. tammikuuta 1975 Hämeenlinna) oli suomalainen pianisti, musiikkipedagogi ja kirjailija. 

Kurki-Suonio opiskeli pianonsoittoa Helsingin musiikkiopistossa (nyk. Sibelius-Akatemia) vuodesta 1919 (diplomi 1922) sekä Elli Rängman-Björlinin johdolla 1923–1939. Hän toimi yksityisopettajana sekä 1954–1972 Hämeenlinnan musiikkiopiston pianonsoiton lehtorina. Hän esiintyi kamarimuusikkona ja solistina. Hänen puolisonsa oli lääketieteen ja kirurgian tohtori, lääkintöneuvos Ensio Kurki-Suonio (Krohn) (1896–1993). Heidän lapsiaan ovat fyysikko, Helsingin yliopiston emeritusprofessori Kaarle Kurki-Suonio ja Tampereen teknillisen yliopiston tietojenkäsittelytieteen emeritusprofessori Reino Kurki-Suonio.

## Teoksia
* *Pappi teki syntiä*: romaani.   Karisto 1942

## Lähteet
* 
*   Otavan iso musiikkitietosanakirja
*   Kuka kukin on (Aikalaiskirja) Who´s who in Finland/1954
*   Ensio Kurki-Suonio Suomen Lääkäriliiton lääkärimatrikkelissa Suomen lääkärit 1987
Visby-luokka (hävittäjä)

**Visby-luokka** oli Ruotsin merivoimien neljän hävittäjän muodostama alusluokka.

## Suunnittelu
Alusluokka oli parannettu versio Göteborg-luokasta. Siinä oli vahvempi ilmatorjunta-aseistus, muttei vahvennettua pääaseistusta. Pääaseistus oli kuitenkin asennettu tehokkaammin, sillä tykin numero 2 sijaintia oli muutettu niin, että se kykeni ampumaan tykin numero kolme yli.

## Alukset

## Lähteet

*
*
*

### Viitteet
FC Seoul

**FC Seoul** () on eteläkorealainen jalkapallojoukkue Soulista. Se pelaa Etelä-Korean pääsarjassa K-Leaguessa.
WTA Awards

**WTA Awardsit** ovat palkintoja, jotka jaetaan kauden päätteeksi tenniksen WTA-kiertueen pelaajille ja turnauksille, jotka ovat ansioituneet kauden aikana.

## Vuoden pelaaja

## Vuoden nelinpelipari

## Eniten kehittynyt pelaaja

## Vuoden tulokas

## Vuoden palaaja

## Player Service

*Palkinto jaetaan pelaajalle, joka on tukenut eniten muita pelaajia WTA-pelaajien neuvostossa.*

## Karen Krantzcke Sportsmanship Award

*Palkinto jaetaan pelaajalle, joka on osoittanut eniten urheilullisuutta.*

## Vuoden turnaukset
### Paras Premier-turnaus

### Paras International-turnaus

### Tier I - II

### Tier III - IV - V

## Diamond Aces

*Diamond Aces on nimetty Jerry Diamondin mukaan, ja palkinto myönnetään pelaajalle, joka tekee parhaansa edistääkseen tennistä kentillä ja kenttien ulkopuolella.*

## Fan Favorite Singles Player of the Year

## Fan Favorite Doubles Team of the Year

## Fan Favorite Breakthrough Player

## Humanitarian of the Year

## Lähteet
*WTA Awards
Siiri Mekri

**Siiri Maria Mekri**, aik. *Makaroff* (27. heinäkuuta 1894 Ilomantsi – 7. tammikuuta 1991 Helsinki) oli suomalainen kansakoulunopettaja ja muistelmakirjailija.

## Teoksia
* *Satiinienkelit : Elämää pohjoiskarjalaisessa kylässä vuosisatamme alussa*.   Karjalaisen kulttuurin edistämissäätiö, Helsinki 1971, 2. painos nimellä *Satiinienkelit : Elämää Ilomantsissa vuosisatamme alussa*, Ilomantsi-seura, Kerava 1979
* *Tie, kylä, talo : muistikuva vanhasta Ilomantsista*.     Bysnatti, Helsinki 1978

## Lähteet
*
HMS Uppland

**HMS Uppland** on ollut viiden Ruotsin laivaston aluksen nimenä.
*HMS Uppland (1689), alus
*HMS Uppland (1748), kaleeri
*HMS Uppland (1749), 52-tykkinen linjalaiva
*HMS Uppland (1946), Öland-luokan hävittäjä
*HMS Uppland (Upd), Gotland-luokan sukellusvene
Arvi Ahvenainen

**Vilho Arvid Ahvenainen**, nimimerkki **Ahven** (19. heinäkuuta 1908 Mäntyharju – 14. kesäkuuta 1982 Lappeenranta) oli suomalainen pakinoitsija.

Maanviljelijäperheeseen syntynyt Ahvenainen kävi keskikoulun Mikkelin yhteiskoulussa aikoen hakeutua sen jälkeen metsäkouluun. Sotavuodet estivät kuitenkin tämän suunnitelman ja sotien jälkeen Ahvenainen toimi metsätyönjohtajana sekä oli puolustusvoimain palveluksessa. 

Ahvenainen pakinoi vuosina 1960–1982 nimimerkillä *Ahven* Mikkelissä ilmestyneessä Länsi-Savo-lehdessä. Hänen pakinoistaan julkaistiin kaksi kokoelmaa ja lisäksi Ahvenainen kirjoitti kolumneja ja muutamia paikallishistoriallisia näytelmiä.

## Teoksia
* *Vapaata asiaa*; kirj Ahven; taitto ja kuvitus Martti Poikolainen. Länsi-Savo, Mikkeli 1970
* *Pieni maailma*. Länsi-Savo, Mikkeli 1979

## Lähteet
* 
* Arvi Ahvenainen, Kirjailija, Mikkelin seutukirjaston eteläsavolaisten kirjailijoiden luettelo
Stefan Savić

**Stefan Savić** (mont. Стефан Савић, s. 8. tammikuuta 1991 Mojkovac, Montenegron ST, Jugoslavia) on montenegrolainen jalkapalloilija, joka pelaa puolustajana turkkilaisseura Trabzonsporissa ja Montenegron maajoukkueessa.

Savić voitti Serbian liigamestaruuden kaudella 2010–2011 Partizan Belgradin joukkueessa. Hän pelasi Englannin Valioliigassa kaudella 2011–2012 Manchester Cityn joukkueessa 12 ottelua ja teki niissä yhden maalin Cityn voittaessa mestaruuden. Kaudella 2017–2018 hän pelasi Eurooppa-liigassa Atlético Madridin joukkueessa täyden peliajan molemmissa puolivälieräotteluissa ja tuli vaihdosta kentälle molemmissa välieräotteluissa mutta ei saanut peliaikaa Atléticon voittamassa loppuottelussa. Kaudella 2020–2021 Atlético Madrid voitti Espanjan liigamestaruuden ja Savić pelasi tuolla kaudella 33 liigaottelua ja teki niissä yhden maalin. Savić on pelannut pääsarjatasolla myös Italian Serie A:ssa Fiorentinan joukkueessa. Heinäkuussa 2024 Savić siirtyi kolmivuotisella sopimuksella turkkilaiseen Trabzonsporiin.

Savić on valittu Montenegron parhaaksi jalkapalloilijaksi vuosina 2016, 2017, 2018, 2020, 2021, 2022 ja 2023.

## Lähteet
* 
* 

### Viitteet
HMS Öland

**HMS Öland** on ollut kolmen Ruotsin laivaston aluksen nimenä.
*HMS Öland (1681), 50-tykkinen linjalaiva
*HMS Öland (1705), 60-tykkinen linjalaiva
*HMS Öland (1945), Öland-luokan hävittäjä
Rohtoverbena

**Rohtoverbena** eli **rohtorautayrtti** (*Verbena officinalis*) on monivuotinen ruohovartinen kukkiva kasvi. Se on lääkekasvi, jolla on ajateltu olevan yliluonnollisia voimia. Rohtoverbenaa löytää kaupasta kuivattuna. Sitä myydään myös puutarhoilla monivuotiseksi kasviksi, mutta puutarhakukaksi jalostettu kasvi ei välttämättä ole yhtä hyvin ravinteikas ja turvallinen kuin rohtokasviksi kasvatettu ja kuivatettu.

## Ulkonäkö ja koko
Rohtoverbena kasvaa noin 60 senttimetriä korkeaksi. Sillä on talvehtiva maavarsi, josta nousee monia ohuita varsia. Syvään uurteiset lehdet asettuvat varsin pareittain. Lehdet ovat hienon karvan peitossa. Pienet vaaleanvioletit kukat puhkeavat elo-syyskuussa.

## Levinneisyys
Rohtoverbena kasvaa luonnonvaraisena Keski- ja Etelä-Euroopassa. Suomessa sitä viljellään vyöhykkeillä III-IV. 

## Historia
Rautayrtti on uskottu olevan varsin voimakas taikakasvi. Sen nimi liittyy monessa kielessä rautaan tai pyhyyteen. Yrtti oli kelttien druidipapiston, roomalaisten, egyptiläisten ja monien muiden kansojen pyhä kasvi. Egyptissä kasvi tunnetaan Isiksen kyyneleenä. Egyptin tarustossa jumalatar Isis itki niin hartaasti Osiriksen menetystä, että hänen kyyneleistään syntyi rautayrtin taimia. Persiassa taikurit tervehtivät nousevaa aurinkoa pidellen alastomana käsissään rautayrttikimppuja. Kasvin on sanottu lisäävän luovuutta. Kasvin ajatellaan taikakäytössä lisäävän rituaaliesineiden voimaa, joten sitä voi sekoittaa öljysekoitukseen, jolla pyhittää ja puhdistaa rituaaliesineistöä. 

## Terveysvaikutukset
Nimestään huolimatta rautayrtti ei sisällä rautaa, ja siitä uutettu tee heikentää raudan imeytymistä, joten sitä ei tulisi nauttia samaan aikaan rautapitoisten ruokien kanssa. Kasvia ei saa käyttää raskaana tai imettäessä, sillä se voi lisätä keskenmenon riskiä. Toisaalta kätilöt ovat käyttäneet kasvia synnytyksen aikana voimistamaan kohdun supistuksia. Yrttiä kannattaa haudutella iltateeksi, sillä se on vaikutuksiltaan rauhoittava ja unettava. Joidenkin mielestä se kiihottaa seksuaalisesti ja toimii lemmenrohtona. Se auttaa myös suussa oleviin tulehduksiin ja ienongelmiin. Kirjallisuudessa löytyy myös mainintoja käytöstä kuumelääkkeenä, migreenin hoidossa, munuaiskivissä ja hengitystievaivoissa. Ulkoisesti kasvin voi laittaa hoivaamaan palovammoja, ihovaurioita ja ruhjeita sekä kolottavia hermoja.

Verbenalla on eläinkokeissa havaittu olevan antikonvulsiivisia ja rauhoittavia vaikutuksia.
## Lähteet

## Aiheesta muualla
* Kasviatlas: Rohtoverbena (''Verbena officinalis'') Suomessa.
* Finto: Kassu – Kasvien suomenkieliset nimet: Rohtoverbena (rohtorautayrtti) (''Verbena officinalis'')
* ITIS: ''Verbena officinalis'' 
* United States Department of Agriculture (USDA): ''Verbena officinalis'' 
* Flora of China: ''Verbena officinalis'' 
* Dr. Duke's Phytochemical and Ethnobotanical Databases: ''Verbena officinalis''
Ursula Sinervo

**Iiris Ursula Sinervo** (13. huhtikuuta 1949 Hämeenlinna – 26. huhtikuuta 1980 Helsinki) oli suomalainen kirjailija. Hänen äitinsä oli kirjailija Aira Sinervo.

## Teoksia
* *Polttaa ja palelee*.   WSOY 1969
* *Lepakkoluola*.    WSOY 1971

## Suomennoksia
*  Ellen Niit : *Ihmeellinen maalari* ; kuv. Edgar Valter ; suom. Ursula Sinervo.    Kansankulttuuri, Helsinki 1974 (alkuteos *Suur maalritöö*)

## Lähteet
* 

### Viitteet
William Collum

**William Collum** (s. 18. tammikuuta 1979 Glasgow, Skotlanti) on skotlantilainen jalkapalloerotuomari. Hänestä tuli kansainvälinen erotuomari vuonna 2006.

Collum tuomitsi ensimmäisen ottelunsa Mestarien liigassa syyskuussa 2010, jossa kohtasivat tanskalainen FC Kööpenhamina ja kreikkalainen Panathinaikos FC.

## Aiheesta muualla
* William Collumin tilastot Soccerbase-sivustolla
Jack Lord

**Jack Lord**, oikea animi **John Joseph Patrick Ryan**, (30. joulukuuta 1920 Brooklyn, New York, Yhdysvallat – 21. tammikuuta 1998 Honolulu, Havaiji, Yhdysvallat) oli yhdysvaltalainen televisio-, elokuva- ja Broadway-näyttelijä. Hän näytteli muun muassa Steve McGarrettin roolissa alkuperäisen *[[Hawaii Five-O]]* -televisiosarjan päähenkilönä. Roolihenkilö toimi poliisina Havaijilla. Lordin muita rooleja oli Felix Leiter ensimmäisessä James Bond -elokuvassa *[[Salainen agentti 007 ja tohtori No]]*.

## Aiheesta muualla

* 
* 
* Jack Lord (Steve McGarrett) Site, Weebly.com
Nokia X5-01

**Nokia X5-01** on QWERTY-näppäimistöllä varustettu matkapuhelinvalmistaja Nokian valmistama kesäkuussa 2010 julkaistu matkapuhelin, jonka hintaluokka on ilman veroja noin 160–170 euroa. Nokia X5-01 tuli myyntiin ensiksi Indonesiassa.

## Tietoja
### Internetselain
*WAP 2.0
*HTML ja xHTML
### Sähköposti ja viestit
*Push Email
*MMS
### Muut sovellukset
*Word-, Excel-, PowerPoint- ja PDF-tiedostojen lukija
### Muita tietoja
*Kiihtyvyystunnistin
*Java MIDP 2.0
*Värivaihtoehdot: pinkki, grafiitinmusta, keltavihreä, liila ja sininen

## Lähteet
*Nokia X5-01 esiteltiin - puhelinvertailu.com 
*Nokia X5-01 - GSMArena
Saab Kockums

**Saab Kockums AB** on ruotsalainen laivanrakennusyritys, jonka on vuodesta 2014 omistanut puolustusvälineyhtiö Saab. Kockumsin aiempi omistaja oli saksalainen ThyssenKrupp-konserni. Yrityksen historia juontaa juurensa Malmössä sijainneeseen Kockums-telakkaan, joka valmisti myös siviilialuksia vuoteen 1987 saakka ja työllisti suurimmillaan yli 6&nbsp;000 ihmistä.

Saab Kockums valmistaa lähinnä sotalaivoja. Uudet laivat ja sukellusveneet rakennetaan nykyään Karlskronassa (Karlskronavarvet, kuulunut vuodesta 1989 Kockums AB:hen), sillä valmistus Malmössä päättyi 1998. Siviilituotanto Malmössä päättyi 1987. Kockumsista tuli vuonna 2007 osaomistaja Ruotsin puolustusvoimien aiemmin omistamaan yhtiöön *Marinverkstäderna*, joka sijaitsee Muskössä Tukholman lähellä.

## Historiaa
Kockumsin suku on 1820-luvulla Malmössä kaupan ja teollisuuden piirissä aloittanut suku. Frans Henrik Kockum kokosi suuren omaisuuden panostamalla tupakanvalmistukseen. Varallisuutensa ansiosta hän perusti 1840 konepajan ja valimon ja alkoi valmistaa maatalouskoneita, viinantislausvälineitä, liesiä ja uuneja, ja vuodesta 1850 myös junanvaunuja. Suvun tiilitehdas Lommassa erikoistui sementintuotantoon, ja tästä liiketoiminnasta syntyi 1871 Skånska Cement AB, josta kehittyi kansainvälinen rakennusyhtiö Skanska.

Vuonna 1870 perustettiin telakka Malmön satamaan. Se työllisti parhaimmillaan yli 6&nbsp;000 ihmistä ja oli kaupungin suurin työnantaja ja toisen maailmansodan jälkeen yksi maailman suurimmista telakoista, päätuotteenaan suuret rahtilaivat. Telakan toiminta loppui 1987 viimeisenä isoja siviililaivoja valmistaneena ruotsalaistelakkana. Muutkin telakat oli vuodesta 1977 alkaen sulautettu valtio-omisteiseen Svenska Varv -yhtiöön ja lopetettu. Kockumsin telakan noin 2&nbsp;500 työntekijästä 750 saattoi jatkaa sotilassukellusveneitä valmistavan Kockums Marine AB:n palveluksessa.

Vuonna 1999 Kockumsin osti saksalainen Howaldtswerke-Deutsche Werft, josta tuli 2005 osa saksalaista ThyssenKruppia. Ruotsalaisyhtiön nimenä oli tuon jälkeen ThyssenKrupp Marine Systems (TKMS). Vuonna 2014 Saab osti TKMS:n ja nimeksi tuli Saab Kockums.

### Kockums-työkoneet
Kockums oli aikoinaan myös merkittävä kaivinkoneiden ja metsäkoneiden valmistaja sen ostettua 1947 ruotsalaisen Landskrona-yhtiön. Vuonna 1979 Ruotsin valtion omistamalle Statsföretagille siirtynyt liiketoiminta myytiin 1982 osin Volvo BM -työkonevalmistajalle ja 1984 metsäkoneiden osalta suomalaiselle Rauma-Repolalle. Suomalaisyritys oli jo 1980 ostanut kaksi muuta ruotsalaista metsäkonevalmistajaa, Bruun Systemsin ja ÖSAn, ja yhdisti nämä kaikki suomalaisen Lokomo Forestin kanssa metsäkonevalmistajaksi nimeltä Forest Machine Group (FMG). Amerikkalaisen Timberjackin oston 1989 jälkeen yrityksestä tuli FMG Timberjack, sitten Timberjack, jonka vuonna 2000 osti John Deere.

## Lähteet

## Aiheesta muualla

*Kockums AB
*Kockums Industrier AB
*Howaldtswerke Deutsche Werft
Guy Speranza

**Guy Speranza** (12. maaliskuuta 1956 – 8. marraskuuta 2003) oli yhdysvaltalainen laulaja, joka tuli tunnetuksi metalliyhtye Riotin alkuperäisenä keulahahmona. Hän esiintyi ensimmäisellä Monsters of Rock -festivaalilla vuonna 1980 ja lauloi Riotin kolmella ensimmäisellä albumilla: *[[Rock City]]* (1977), *[[Narita]]* (1979) ja *[[Fire Down Under]]* (1981). 

Vuonna 1981 Speranza jätti yhtyeen, ja tämän jälkeen hän työskenteli hyönteistorjunnassa Floridassa, kunnes sairastui haimasyöpään, johon kuoli Orlandossa 47-vuotiaana.
USS Hornet Museum

**USS Hornet Museum** on yhdysvaltalainen laivamuseo, johon kuuluu muun muassa USS Hornet (CV-12). Sen sijaintipaikka on Kaliforniassa Alamedassa.

## Lähteet

## Aiheesta muualla
Viktor Axelsen

**Viktor Axelsen** (s. 4. tammikuuta 1994 Odense) on tanskalainen sulkapalloilija ja olympiavoittaja. Axelsen tuli tunnetuksi kesällä 2010 voitettuaan juniorien maailmanmestaruuden Meksikossa. Axelsen on myös hallitseva juniorien Euroopan mestari ja on voittanut myös muutamia aikuisten EBU-kilpailuja, muun muassa Kyproksen ja Espanjan kilpailut. Maailmanlistalla Axelsen on parhaimmillaan ollut ensimmäisenä. Axelsenin kovimpia voitettuja vastustajia ovat muun muassa Taufik Hidayat, Chunlai Bao, Lee Chong Wei ja Lin Dan pronssiottelussa Rion olympialaisissa vuonna 2016.

Tokion olympialaisissa 2020 Axelsen sai miesten kaksinpelissä kultaa voitettuaan finaalissa Kiinan Chen Longin. Axelsen saavutti olympiakultaa myös Pariisin olympialaisissa 2024, jossa hän voitti finaalissa Thaimaan Kunlavut Vitidsarnin.

## Lähteet
Miten meitä hallitaan

**Miten meitä hallitaan** () on vuonna 2008 ilmestynyt Peter Millerin ja Nikolas Rosen kirja. Teos käsittelee hallinnan tutkimusta. Peter Miller on johdon laskentatoimen professori ja Nikolas Rose sosiologian professori. Suomennoksen on kustantanut Vastapaino.

## Lähteet

## Aiheesta muualla
* Antti Saari: Hallinnan tutkimusta suomeksi . Kasvatus & aika 3/2010.
Venäjän duuman vaalit 2011

**Venäjän duuman vaalit 2011** pidettiin 4. joulukuuta 2011. 450-paikkaiseen duumaan valittiin alustavien tulosten mukaan 238 edustajaa Yhtenäisen Venäjän listoilta (49,54&nbsp;%), 92 kommunistisesta puolueesta (19,16&nbsp;%), 64 Oikeudenmukainen Venäjä -puolueesta (13,22&nbsp;%) ja 56 liberaalidemokraateista (11,66&nbsp;%). Muut puolueet eivät ylittäneet seitsemän prosentin äänikynnystä. Äänestysprosentti oli 60,2&nbsp;%.

Vaalitulos on herättänyt epäilyksiä, ja Mihail Gorbatšov on vaatinut uusien vaalien järjestämistä. Yhdysvaltain ulkoministerin Hillary Clintonin mukaan vaalit eivät olleet vapaat eivätkä oikeudenmukaiset. Eri puolilla Venäjää on osoitettu mieltä valtapuoluetta vastaan. Pääministeri Vladimir Putin syytti Clintonia mielenosoitusten rohkaisemisesta. Putinin mukaan vaaleihin on yritetty vaikuttaa ulkomailta miljoonilla dollareilla ja mielenosoittajat tavoittelevat omia etujaan.

## Tulokset

## Lähteet

## Aiheesta muualla
Pikkuleinikki

**Pikkuleinikki** (*Ranunculus pygmaeus*) on pohjoisella pallonpuoliskolla kasvava arktisten alueiden pienikokoinen leinikkilaji. Pikkuleinikki on myrkyllinen kasvi.

## Ulkonäkö ja koko

Monivuotinen pikkuleinikki kasvaa 2–10&nbsp;cm korkeaksi. Varsi on koheneva tai pysty. Aluslehdet ovat pitkäruotisia. Lehtien lapa on tavallisesti 10–15&nbsp;mm leveä, muodoltaan munuaismainen ja kolmihalkoinen. Keskiliuska on tavallisesti ehyt ja sivuliuskat 2–3-halkoisia. Varsilehdet ovat tavallisesti ruodittomia ja niiden lehtien lapa kolmiliuskainen. Liuskat ovat kapean vastapuikeita ja ehyitä. Kukkaperä on lähes aina ainakin yläosastaan vaaleakarvainen, ja pitenee hedelmävaiheessa. Keltaisessa kukassa on kaksi kehäkiehkuraa. Verhiö on viisilehtinen, verholehdet ovat harvaan vaaleakarvaisia ja varisevat varhain. Myös terälehtiä on viisi kappaletta. Ne ovat tavallisesti verholehtiä pienempiä, 2–4&nbsp;mm pitkiä ja mesikuopallisia. Suomessa pikkuleinikki kukkii heinä-elokuussa. Leveyttään korkeammassa hedelmistössä on noin 1&nbsp;mm:n pituisia pähkylöitä, joissa on käyrä, alle 0,5&nbsp;mm pitkä ota.

Suomessa tavattavista leinikkikasveista pikkuleinikki muistuttaa eniten pohjanleinikkiä (*R. hyperboreus*). Laji voi toisinaan risteytyä toisen arktisen leinikkilajin, lumileinikin (*R. nivalis*) kanssa.

## Levinneisyys
Pikkuleinikkiä tavataan pohjoisen pallonpuoliskon vuoristoissa ja arktisilla alueilla. Euroopassa sitä paikoin Alpeilla, Norjan, Ruotsin ja Suomen vuoristo- ja tunturialueilla, Islannissa, Huippuvuorilla sekä Pohjois-Venäjän arktisilla alueilla. Pohjois-Venäjällä levinneisyysalue jatkuu Siperian pohjoisimmissa osissa aina Tyynelle valtamerelle saakka. Itä-Siperiassa lajia tavataan myös etelämpänä. Pohjois-Amerikan puolella pikkuleinikkiä tavataan Alaskassa, Kanadan pohjoisosissa sekä Kalliovuorilla. Laji on levinnyt laajalle myös Grönlannissa.

Suomessa pikkuleinikki on pohjoisimman Lapin kasvi. Sitä kasvaa Enontekiöllä, Muonion ja Kittilän pohjoisosissa sekä harvinaisena Utsjoella. Runsaimmillaan laji on Kilpisjärven alueen suurtuntureilla.

## Elinympäristö
Pikkuleinikki viihtyy lumenviipymäpaikoilla, pahtojen kosteilla penkereillä ja soraikoilla. Suomessa se kasvaa lähinnä yläpaljakan korkeudella, harvoin alempana.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* 
* Pinkka, Lajintuntemuksen oppimisympäristö: Pikkuleinikki (''Ranunculus pygmaeus'')
* Luontoportti: Pikkuleinikki (''Ranunculus pygmaeus'')
* ITIS: ''Ranunculus pygmaeus'' 
* United States Department of Agriculture (USDA): ''Ranunculus pygmaeus''
František Joun

**František Joun** (s. 1. lokakuuta 1954 Písek, Tšekkoslovakia) on tšekkiläinen entinen jääkiekkopuolustaja ja -valmentaja, joka toimii nykyisin Tšekin Extraliigan HC Mountfield České Budějovicen toimitusjohtajana.

## Ura
### Pelaajaura
Joun pelasi pitkään kotimaassaan HC České Budějovicenn joukkueessa, jota hän edusti vuosina 1972–1985. Joun siirtyi kaudeksi 1986–1987 Suomeen ja I-divisioonajoukkue KooKoon riveihin. Hän ei saavuttanut suurta suosiota joukkueen fanien keskuudessa, mutta kuului päävalmentaja Reino Ruotsalaisen luottopelaajiin. 

Joun oli KooKoossa pelatessaan jo uransa loppupuolella ja hänellä oli takanaan kolme polvileikkausta. Joun oli nostamassa joukkuetta SM-liigaan kaudeksi Jääkiekon SM-liigakausi 1987–1988, joka jäi hänen viimeisekseen pääsarjatasolla. Kauden 1988–1989 Joun pelasi vielä Saksan toiseksi korkeimmalla sarjatasolla 2. Bundesligassa ja EHC 80 Nürnbergin joukkueessa. Hän oli tehoilla 14+30=44 joukkueen tehokkain puolustaja.

### Valmentajana ja toimitusjohtajana
Tammikuusta 1990 kevääseen 1993 Joun valmensi HC České Budějovicea Tšekkoslovakian jääkiekkoliigassa. Hän valmensi myös Saksan kolmanneksi korkeimmalla sarjatasolla Oberligassa Adendorf EC:tä kauden 2000–2001. 

Kaudeksi 2004–2005 Joun siirtyi HC České Budějovicen toimitusjohtajaksi ja on hoitanut virkaa tuosta lähtien. Joukkue pelasi hänen ensimmäisen kautensa 1. Národní Hokejová Ligassa, mutta nousi Extraliigaan keväällä 2005.

## Lähteet
*
*
*

### Viitteet
Toivon vuosituhat

**Toivon vuosituhat: Eurooppalainen ihmiskuva ja suomalaisen yhteiskunnan tulevaisuus** on Juha Sihvolan kirja vuodelta 1998.

## Lähteet

## Aiheesta muualla
* Hanna Säntti: Kohtalona järki ja optimismi. Talouselämä 22.1.1999.
* Ilkka Niiniluoto: Vuoden tiedekirjan tehnyt Juha Sihvola etsii vapautta ja järkeä moraalin historiasta. Helsingin sanomat 3.4.1999.
* Sami Pihlström: Järki tuo toivoa. Tieteessä tapahtuu 3/1999.
Öland-luokka

**Öland-luokka** oli Ruotsin merivoimien kahden hävittäjän muodostama alusluokka.

## Alukset

## Lähteet

*
*
*

### Viitteet
FS Bison (1930)

**Bison** oli Ranskan laivaston 1924 vesille laskettu Guépard-luokan hävittäjä toisessa maailmansodassa tuhoutumiseensa 3. toukokuuta 1940 saakka.

## Valmistus

Alus tilattiin Lorientin laivastontelakalta, missä köli laskettiin 14. maaliskuuta 1927. Alus laskettiin vesille 29. lokakuuta 1928 ja otettiin palvelukseen 10. lokakuuta 1930.

## Palvelus
*Bison* joutui 7.-8. helmikuuta 1939 välisenä yönä risteilijä *[[FS Georges Leygues (1936)|Georges Leyguesin]]* yliajamaksi, jolloin alus katkesi sillan etupuolelta. Korjaukset kestivät Lorientin laivastontelakalla kuusi kuukautta. Alus oli 4. hävittäjäviirikön ainoa alus, joka oli ennen toista maailmansotaa Atlantilla ennen kuin se liittyi 11. viirikköön Greenockissa huhtikuussa 1940.
Alus osallistui viirikkönsä mukana saattueiden suojaamiseen sekä partiointiin Atlantilla, mutta sen ja muiden raskaiden Ranskan laivaston alusten lyhyt toimintasäde rajoitti tehtäviä. Alus osallistui ranskalaisalusten mukana Norjan taisteluihin. Se tuhoutui Saksan ilmavoimien 1. St.G I:n Junkers Ju 87 -pommittajien hyökkäyksessä 3. toukokuuta 1940.

## Lähteet
*
*

### Viitteet
Pasi Tuohimaa

**Pasi Tuohimaa** (s. 19. elokuuta 1961 Turku) on suomalainen entinen jääkiekkoilija ja entinen Nelosen uutisten toimittaja. Nykyään hän on Posivan viestintäpäällikkö. 

Tuohimaa pelasi SM-liigassa Rauman Lukossa ja Helsingin Jokereissa yhteensä 129 liigaottelua kausina 1979–1984 sekä valmensi SM-liigassa Kiekko-Espoota kakkosvalmentajana 1990-luvun alkupuolella. SM-liigan runkosarjassa hän teki yhteensä 11+13=24 tehopistettä.

Pasi Tuohimaa on myös Nelosen politiikan toimittaja ja politiikan toimittajien yhdistyksen puheenjohtaja.

Hänen veljensä Harri on myös entinen jääkiekkoilija ja poikansa Frans jääkiekkomaalivahti.

## Lähteet
*
FS Guépard (1929)

**Guépard** oli Ranskan laivaston 1924 vesille laskettu Guépard-luokan hävittäjä toisessa maailmansodassa, kunnes miehistö upotti aluksensa Toulonin satamassa 27. marraskuuta 1942.

## Valmistus

Alus tilattiin Lorientin laivastontelakalta, missä köli laskettiin 14. maaliskuuta 1927. Alus laskettiin vesille 19. huhtikuuta 1928 ja otettiin palvelukseen 13. elokuuta 1929.

## Palvelus
*Guépard* liitettiin Välimeren laivaston 3. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa. Alus siirtyi 1941 *[[FS Valmy (1929)|Valmyn]]* kanssa Syyriaan, jossa sen kotisatamana oli Beirut. Sen tehtävänä torjua brittien yritykset alueen valtaamiseksi. Kumpikin ranskalaisalus tulitti australialaisjoukkoja, ennen kuin Britannian kuninkaallisen laivaston hävittäjä *[[HMS Janus (F53)|HMS Janusin]]* vaurioitti alusta. *[[HMS Jackal (F22)|HMS Jackalin]]* saavuttua ranskalaisalukset vetäytyivät. St. Jeanne d'Arcin -aselevon ehtojen mukaisesti ranskalaisalukset palasivat Touloniin.
Saksalaisten tunkeuduttua Vichyn Ranskan hallitsemalle alueelle alus upottautui 27. marraskuuta 1942 muiden ranskalaisalusten kanssa Toulonin satamaan.

## Lähteet
*
*

### Viitteet
Oscar-gaala 2012

**Oscar-gaala 2012** oli 84. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2011 parhaille elokuville. Gaala järjestettiin Kodak-teatterissa Los Angelesissa 26. helmikuuta 2012.

Koomikko Billy Crystal isännöi yhdeksännen kerran Oscar-gaalan. Aiemmin gaalaisännäksi ilmoitettu Eddie Murphy jättäytyi pois tehtävästä, kun yksi tapahtuman tuottajista, Brett Ratner, joutui jättämään työnsä käytettyään alatyylistä kieltä homoseksuaaleista. Eniten ehdokkuuksia sai *[[Hugo (elokuva)|Hugo]]*, joka oli ehdolla 11 kategoriassa. Parhaasta elokuvasta palkittiin *[[The Artist]]*, joka oli ensimmäinen parhaasta elokuvasta palkittu mykkäelokuva sitten vuoden 1927 elokuvan *[[Siivet (elokuva)|Siivet]]*. Parhaasta miespääosasta palkittiin Jean Dujardin roolistaan elokuvassa  *[[The Artist]]*. Parhaasta naispääosasta palkittiin toista kertaa Meryl Streep roolistaan elokuvassa *[[Rautarouva (elokuva)|Rautarouva]]*. 

## Voittajat ja ehdokkaat

### Eniten voittoja saaneet elokuvat
*5 palkintoa *[[The Artist]]* ja *[[Hugo (elokuva)|Hugo]]*
*2 palkintoa *[[Rautarouva (elokuva)|Rautarouva]]*

### Useamman ehdokkuuden saaneet elokuvat
*11 ehdokkuutta: *[[Hugo (elokuva)|Hugo]]*
*10 ehdokkuutta: *[[The Artist]]*
*6 ehdokkuutta: *[[Moneyball]]* ja *[[Sotahevonen (elokuva)|Sotahevonen]]*
*5 ehdokkuutta: *[[The Descendants]]* ja *[[The Girl with the Dragon Tattoo]]*
*4 ehdokkuutta: *[[Piiat]]* ja *[[Midnight in Paris]]*
*3 ehdokkuutta: *[[Albert Nobbs]]*, *[[Harry Potter ja kuoleman varjelukset, osa 2]]*, *[[Pappi, lukkari, talonpoika, vakooja (elokuva)|Pappi, lukkari, talonpoika, vakooja]]*, *[[Transformers: Kuun pimeä puoli]]* ja *[[The Tree of Life]]*
*2 ehdokkuutta: *[[Nader ja Simin: Ero]]*, *[[Morsiusneidot]]*, *[[Äärimmäisen lujaa ja uskomattoman läheltä]]*, *[[Rautarouva (elokuva)|Rautarouva]]*, ja *[[My Week with Marilyn]]*

## Ehdokkaiden esittelijät

* Christian Bale
* Halle Berry
* *[[Morsiusneidot]]* päänäyttelijät: Rose Byrne, Ellie Kemper, Melissa McCarthy, Wendi McLendon-Covey, Maya Rudolph ja Kristen Wiig
* Bradley Cooper
* Tom Cruise
* Penélope Cruz
* Cameron Diaz
* Michael Douglas
* Will Ferrell
* Tina Fey
* Colin Firth
* Zach Galifianakis
* Tom Hanks
* Angelina Jolie
* Milla Jovovich
* Kermit the Frog and Miss Piggy
* Melissa Leo
* Jennifer Lopez
* Natalie Portman
* Chris Rock
* Ben Stiller
* Emma Stone
* Meryl Streep

## Lähteet

## Aiheesta muualla
Etyylimorfiini

**Etyylimorfiini** on opioideihin kuuluva analgeetti. Se keksittiin Saksassa 1884 ja sitä käytettiin heroiinin heikompana vaihtoehtona. Se on suunnilleen kodeiinin vahvuista (1/10 morfiinista). Se muistuttaa rakenteeltaan kodeiinia (eli *metyylimorfiinia*). Sillä on myös hydromorfoni-vastineensa (*etyylidihydromorfoni* eli 3-etoksiy-7,8-dihydro-morfin-6-oni;) ja dihydromorfiini-analogi *etyylidihydromorfiini* (CID:5492914); niillä ei ole kaupallista käyttöä. **Dioniini** on *etyylimorfiinihydrokloridia*. 
Suomessa etyylimorfiinia myydään valmistenimellä Cocillana.

## Metabolia
Etyylimorfiini muuttuu kodeiinin tavoin elimistössä morfiiniksi maksassa sytokromi P450 -entsyymi CYP2D6:n vaikutuksesta. Etanoli hidastaa etyylimorfiinin metaboliaa, jolloin niiden yhteisvaikutuksesta hengitys voi lamautua.

## Käyttö
Sitä käytetään yhdistelmälääkkeissä euforisoivana kipulääkkeenä kovan kivun hoitoon. Yskänlääkkeessä etyylimorfiini vaikuttaa suoraan aivoihin hilliten siellä olevan yskänkeskuksen toimintaa, jolloin yskänärsytys lievittyy. Sen haittavaikutuksia ovat muun muassa pahoinvointi, oksentelu, ummetus, vapina, sekavuus ja väsymys.

Muiden opioidien tapaan etyylimorfiini voi aiheuttaa riippuvuutta. Siihen syntyy nopeasti toleranssi, minkä takia sitä käytetään vain tilapäistä hoitoa vaativissa lääkityksissä, kuten kuivan kivuliaan yskän hoidossa.

## Lähteet

## Aiheesta muualla
* Etyylimorfiini Webarchive 
* ''Journal of Analytical Toxicology'' article on ethylmorphine metabolism 
*Kyoto Encyclopedia of Genes and Genomes (KEGG): Ethylmorphine
Pariluistelu kesäolympialaisissa 1920

Pariluisteluun Antwerpenin kesäolympialaisissa osallistui kahdeksan paria. Kilpailu käytiin Antwerpenin jääpalatsissa 26. huhtikuuta. Tuomaristo, joka oli seitsenhenkinen,  arvioi kilpailijan tai parin suorituksen pistein, jotka määräsivät jokaisen tuomarin omassa arviossa parin sijaluvun. Eniten ensimmäisiä sijoja tuomarien arvioissa saanut pari sijoittui ensimmäiseksi, eniten vähintään toisia sijoja arvioissa saanut toiseksi jne. Tasatilanteessa ratkaisivat järjestyksessä sijapisteet,sitten suorituksesta saadut pisteet.

Suomalaispari Ludovika Jakobsson ja Walter Jakobsson sai jokaiselta tuomarilta sijaluvun yksi ja voitti kilpailun ylivoimaisesti.

### Lopputulokset





## Tuomaristo
**Ylituomari:** 
* Victor Lundquist

**Arvostelutuomarit:**
* Louis Magnus
* Knut Ørn Meinich
* Eudore Lamborelle
* Herbert Yglesias
* Alfred Mégroz
* August Anderberg
* Sakari Ilmanen

## Lähteet
* sports-reference
Pro Opera -palkinto

**Pro Opera -palkinto** on vuodesta 2011 myönnetty palkinto, jonka Pro Opera ry on perustanut Kansallisoopperan satavuotisjuhlavuoden kunniaksi. Palkintosumma on 6&nbsp;000 euroa.

## Palkinnon saajat
* **2011**: Tero Halvorsen, tunnustuksena suomalaisten lauluaarteiden pelastajana. Hän on julkaissut vuodesta 2003 alkaen 12 cd- ja dvd-levyä.

## Lähteet
Sami Keski-Vähälä

**Sami Keski-Vähälä** (s. 1972) on suomalainen käsikirjoittaja.

Keski-Vähälä on ollut käsikirjoittamassa muun muassa Mika Kaurismäen ohjaamia elokuvia *[[Haarautuvan rakkauden talo]]* (2009), *[[Veljekset (vuoden 2011 elokuva)|Veljekset]]* (2011), *[[Tie pohjoiseen]]* (2012) ja *[[Elämältä kaiken sain (elokuva)|Elämältä kaiken sain]]* (2015). Hän on käsikirjoittanut myös näytelmiä, muun muassa *Jatkuvaa kasvua* Ryhmäteatterille.

Keski-Vähälä on opiskellut kirjallisuutta Jyväskylän yliopistossa ja valmistunut Teatterikorkeakoulusta. Häntä pidetään yhtenä Suomen ahkerimmista käsikirjoittajista. Hän on kotoisin Jyväskylästä ja asuu Järvenpäässä.

## Filmografia
### Julkaistut käsikirjoitukset ja näytelmät

* Hobitti, näytelmäsovitus, Turun Kaupunginteatteri, 2021
* Nokia, näytelmä, Turun Kaupunginteatteri, 2020
* Taru sormusten herrasta, näytelmäsovitus, Turun Kaupunginteatteri, 2018

* Eläviä ja kuolleita: moderni mysteerinäytelmä, Sami Keski-Vähälä, Esa Leskinen. Lasipalatsi, 2000 
* Näkyykö tähtiä? ja muita nykynäytelmiä, Pirkko Saisio (toim.) ; [kirjoittajat:] Sami Keski-Vähälä ym. Like, [2000] 
* Keisarikunta: elokuvakäsikirjoitus ja esseitä, toimittaneet Pamela Mandart & Timo Forss ; käsikirjoitus: Sami Keski-Vähälä & Pekka Mandart. Like, 2004 
* Unna ja Nuuk: elokuvakäsikirjoitus yhdessä Joona Tenan kanssa, 2005 
* Päällystakki, Esa Leskinen, Sami Keski-Vähälä. Kirja kerrallaan, 2009 
* Euroopan taivaan alla, Sami Keski-Vähälä, Esa Leskinen. Kirja kerrallaan, 2010 
* Jatkuvaa kasvua, Sami Keski-Vähälä, Esa Leskinen, Kirja kerrallaan, 2011 
* Neljäs tie, Sami Keski-Vähälä, Esa Leskinen, Ntamo, Suomen Kansallisteatteri, 2013 

### Muut käsikirjoitukset
* *Tyttö ja naakkapuu* (2008), lyhytelokuva
* *[[Haarautuvan rakkauden talo]]* (2010), elokuvakäsikirjoitus Petri Karran romaanista yhdessä Mika Kaurismäen kanssa
* *Pompeijin viimeiset päivät* (2010), lyhytelokuva
* *[[Veljekset (vuoden 2011 elokuva)|Veljekset]]* (2011) elokuvakäsikirjoitus yhdessä Mika Kaurismäen kanssa
* *[[Tie pohjoiseen]]* (2012), elokuvakäsikirjoitus yhdessä Mika Kaurismäen kanssa
* *Afrikan tähdet* (2013), lyhytelokuva, myös tuottaja
* *[[Onneli ja Anneli]]* (2014), elokuvakäsikirjoitus Marjatta Kurenniemen romaanista
* *[[Elämältä kaiken sain (elokuva)|Elämältä kaiken sain]]* (2015), elokuvakäsikirjoitus yhdessä Mika Kaurismäen kanssa

## Lähteet

## Aiheesta muualla
*
Action Beat

**Action Beat** on vuonna 2004 Bletchley, Milton Keynesissa perustettu brittiläinen indie rock -yhtye. Yhtyeen alkuperäiseen kokoonpanoon lukeutuivat Don McLean (kitara), James Carney (kitara), Jake Burton (rummut), James Walsh, (rummut), Lewis Webb (basso), Luke Webb (baritonisaksofoni), Harry Taylor (kitara).

## Julkaisut
### Albumit
* *1977-2007: Thirty Years of Hurt, Then Us Cunts Exploded* (Fortissimo Records, 2007)
* *The Noise Band from Bletchley* (Truth Cult/Southern Records, 2009)
* *Beatings* (Truth Cult/Southern Records, 2010)
* *Unbelievable Fuck-Ups* (Urquinaona Records, 2010)
* *The Condition* (Truth Cult, 2010)
* *Where Are You?* (Sounds Of Subterrania, 2014)

### Peter James Taylor
* Mate (Fortissimo Records, 2010)

## Lähteet

* Bio Action Beat Allmusic
Live in Finland

**Live in Finland** on Sonata Arctican syksyllä 2011 julkaistu tupla DVD-paketti, joka sisältää Oulun Teatriassa huhtikuussa 2011 kuvatun keikan ja lisäksi lisämateriaalia muun muassa yhtyeen omalta Sonata Arctica Open Air (2009) festivaalilta. DVD:llä on myös kiertuedokumentteja, musiikkivideoita sekä kuvagallerioita. DVD:iden lisäksi mukana on kaksi livelevyä.
Heti julkaisuviikollaan DVD nousi Suomen virallisen listan ykkössijalle ja Saksassa sijalle 7.

## Kappaleet
### CD

#### CD 1: Live in Oulu
#
#
#
#
#
#
#
#
#
#
#
#
#
#

#### CD 2: Live at Sonata Arctica Open Air
#
#
#
#
#
#
#
#

### DVD

#### DVD 1
#Intro (Everything Fades to Gray)
#Flag in the Ground
#Last Amazing Grays
#Juliet
#Replica
#Blank File
#As if ihe World Wasn’t Ending
#Paid in Full
#Victoria´s Secret
#Instrumental Exhibition
#The Misery
#Fullmoon
#In Black & White
#Mary-Lou
#Shy
#Letter to Dana
#Caleb
#Don’t Say a Word
#Outro (Vodka/Everything Fades To Gray)

#### DVD 2
* Sonata Arctica Open Air II
#White Pearl, Black Oceans
#Draw Me
#In Black & White
#Don’t Say a Word

* Making of “Live in Finland”
* Making of “Flag in the Ground”
* Latin-American Tour Documentary
* Made in Finland – Tour Documentary
* Music Videos
**Don’t Say a Word
**Paid in Full
**Flag in the Ground
*Acoustic live at Alcatraz, Milano
* The Flag in the ground- cover contest
* Valokuvagalleria

## Kokoonpano
* Tony Kakko – laulu
* Henrik Klingenberg – kosketinsoittimet
* Elias Viljanen – kitara
* Marko Paasikoski – basso
* Tommy Portimo – rummut

## Arviot
* Imperiumi.net: 8–/10

## Lähteet

## Aiheesta muualla
* 
*
Matti Sippola

**Matti Yrjönpoika Sippola** (17. lokakuuta 1848 Kauhava – 28. heinäkuuta 1908 Kauhava) oli Suomen ensimmäisen nuorisoseuran ja ensimmäisen rekisteröidyn työväenyhdistyksen perustaja.

Matti Sippola oli ammatiltaan maanviljelijä, lehtimies ja metallinkaivertaja. Hän oli naimisissa Maria Josefina Silverbergin (1856–1917) kanssa ja heillä oli kaksitoista lasta: Juho Wiljami, Saima Katariina, Yrjö Väinö, Jalo Ilmari, Toivo Oppi Onni, Ahto Armas Ilo, Kalervo Kuudes Veikko, Matti Vilkas Tapio, Ilmi Ilona, Elma Sanelma, Siro Aarne sekä Aimo Urho.

Sippolalla oli kokemusta myös opettajana, sanomalehtimiehenä, pakinoitsijana, arkkiviisujen kirjoittajana ja ohjelmanikkarina. Metallinkaiverruksessa hän oli erittäin taitava, useissa näyttelyissä palkittu ammattilainen. Kaivertajan ammatin ohella Sippola ahkeroi maalarina, suutarina, puuseppänä, kalastajana, väliaikaisena kiertokoulun opettajana, tukkimiehenä ja kauppamiehenä.

## Yhdistysten perustaja
Sippola perusti Suomen ensimmäisen nuorisoseuran Kauhavalla Kalan torpassa juhannuksena 1881.  *Kauhavan Nuorisoyhtiön* tunnuslauseeksi tuli ”valoa kansalle”. Seuraavana vuonna Sippola perusti Vimpeliin sisaryhdistyksen ja vielä samana vuonna maakunnallisen Etelä-Pohjanmaan Nuorisoseuran. Sieltä aate levisi muihinkin maakuntiin. 

Suomen ensimmäinen työväenyhdistys oli perustettu Helsingissä vuonna 1883. Järjestyksessään toinen työväenyhdistys syntyi Vaasaan saman vuoden lopulla Sippolan aloitteesta. Yhdistyksen säännöille saatiin senaatin vahvistus helmikuun 26. päivänä 1884. Siten *Vaasan Suomalainen Työväenyhdistys* oli ensimmäinen työväenyhdistys, jonka säännöillä oli senaatin vahvistus.

Ensimmäinen kaupunkinuorisoseura perustettiin Vaasaan vuonna 1885. Senkin aloitteentekijänä oli Matti Sippola.

## Lähteet